“СЭТГЭЛ ЗҮЙН ҮЙЛЧИЛГЭЭНИЙ ТӨВ”
Эрхэм зорилго
Монгол хүний сэтгэцийн хөгжил, төлөвшлийг оношлох, сэтгэл зүйн зөвлөгөө, судалгаа, сургалт, сэтгэц засал зэрэг сэтгэл зүйн үйлчилгээг үзүүлэх
Танилцуулга
· Тус төв нь анх 2009 онд МУБИС-ийн Боловсролын судлалын сургуулийн сэтгэл судлалын тэнхимийн дэргэд БСШУЯ-ны Шинжлэх ухаан технологийн сангийн санхүүжилтээр Сэтгэл зүйн үйлчилгээний үндэсний төв нэртэйгээр байгуулагдсан
· 2014 оны 2 дугаар сарын 21 өдрийн захирлын А/33 тоот тушаалаар “Сэтгэл зүйн үйлчилгээний төв” болон үйл ажиллагаа явуулсан.
· 2023 оны 2 дугаар сарын 07 өдрийн захирлын А/33 тоот тушаалаар хүрээлэнд нэгдэж “Багшийн хөгжил, сургалт судалгааны хүрээлэн” болон үйл ажиллагаа явуулсан.
· 2024 оны 2 дугаар сарын 03 өдрийн захирлын А/33 тоот тушаалаар “Сэтгэл зүйн үйлчилгээний төв” болон үйл ажиллагаа явуулж байна.
Үйл ажиллагааны үндсэн чиглэл
Сэтгэл зүйн оношлогоо, судалгаа
· Боловсролын сэтгэл судлал: Суралцахуй болон багшлахуй (сурлагын амжилт)
· Нийгмийн сэтгэл судлал: Олон нийтийн сэтгэл зүй, гэнэтийн аюул осол, байгалийн гамшигт өртсөн иргэдийн сэтгэл зүй,
· Бие хүний сэтгэл судлал: Зан үйл, стресс, зориг, авьяас, сэтгэлийн хөдөлгөөн, харилцаа
· Танин мэдэхүйн сэтгэл судлал: Ой тогтоолт, анхаарал, сэтгэхүй, хэл яриа, оюун ухааны хөгжил
Сэтгэл зүйн зөвлөгөө өгөх
· Хувь хүний хөгжлийн сэтгэл зүйн асуудал
· Гэр бүлийн сэтгэл зүйн асуудал
· Хамт олны сэтгэл зүйн асуудал
· Суралцахуйн бэрхшээлүүд, шийдвэрлэх арга зам
· Харилцааны сэтгэл судлал
· Мэргэжил сонголт, мэргэжлийн чиг баримжаа
Сэтгэц засал, сэтгэл зүйн дэмжлэг үзүүлэх
· Өөрийгөө таних дасгал, тренинг
· Уур бухимдлаа тайлах
· Стрессээс гарах арга зам
· Тайвшралын дасгал техник
· Сэтгэл гутрал, айдсаас гарах техник
· Танин мэдэхүй төрх үйлийн сэтгэл засал
· Гэр бүл, хосын сэтгэл засал
· Хүүхдийн сэтгэл засал
· Богино хэмжээний контентууд /оюутнууд, багш ажилчдад зориулсан/
Арга зүйн судалгаа
· ИДИКС, TAT, BERS-2 зэрэг шинэ арга зүйг Монгол орны нөхцөлд тохируулан нутагшуулж, хэрэглээнд оруулсан.
· Одоогоор ABAS-3 дасан зохицохуйг судлах шинэ арга зүйг нутагшуулах ажил явагдаж байна.
· Сэтгэл судлал онол-арга зүйн сэтгүүлийг жил бүр 2 дугаар эрхлэн гаргадаг
Сургалт
· Хувь хүн албан байгууллагын захиалгат сургалт
· Мэргэжилтнүүдэд зориулсан шинэ арга зүйн сургалт (ИДИКС, TAT, BERS-2, ABAS-3)
Холбоо барих хаяг: МУБИС хичээлийн 9-р байр 26 тоот
Фэйсбүүк пэйж : МУБИС-Сэтгэл зүйн үйлчилгээний төв
Цахим шуудан: psy.center@msue.edu.mn
Утас: 99087640, 99657573
